[{"text_idx": "#000001", "text": "Rhaid i Lywodraeth Cymru ymyrryd \"ar unwaith\" er mwyn gwella cyrhaeddiad addysgol plant sy'n derbyn gofal, medd adroddiad newydd."}, {"text_idx": "#000002", "text": "Nododd y Ganolfan Ymchwil a Datblygu Gofal Cymdeithasol i Blant (CASCADE) mai ond 2.4% o bobl ifanc mewn gofal sy'n mynd ymlaen i'r brifysgol."}, {"text_idx": "#000003", "text": "8% sy'n parhau mewn addysg llawn amser pan eu bod yn 19 oed, o'i gymharu a 43% o holl bobl ifanc Cymru."}, {"text_idx": "#000005", "text": "Yn o\u0302l yr ymchwilwyr o Brifysgol Caerdydd roedd eu trafodaethau gyda grwpiau ffocws o blant sy'n derbyn gofal yn amlygu anawsterau ar bob cam yn y daith addysgol."}, {"text_idx": "#000006", "text": "Awgrymodd yr ymchwil mai \"barn besimistaidd\" sydd gan weithwyr proffesiynol yn aml yngly\u0302n a\u0302 photensial addysg plant sy'n derbyn gofal, a'u bod \"bron a bod yn disgwyl iddynt gael eu trin yn wahanol oherwydd eu hamgylchiadau\"."}, {"text_idx": "#000007", "text": "Mae angen hwyluso cyfathrebu rhwng ysgolion, awdurdodau lleol ac asiantaethau a rhoi mwy o bwyslais ar gynnig cefnogaeth ychwanegol i blant sy'n derbyn gofal meddai awduron yr adroddiad."}, {"text_idx": "#000008", "text": "Ymysg eu hargymhellion eraill mae cynnal cyfarfodydd am amgylchiadau gofal y tu allan i oriau ysgol, i osgoi amharu ar addysg y plant a denu sylw at eu sefyllfa ymysg eu cyfoedion."}, {"text_idx": "#000009", "text": "Clywodd yr ymchwilwyr hefyd nad oedd gan nifer o ofalwyr maeth gyrhaeddiad addysgol uchel, gan olygu nad oeddent yn gallu cefnogi dysgu'r bobl ifanc yr oedden nhw'n gofalu amdanyn nhw yn ddigonol."}, {"text_idx": "#000012", "text": "\"Er gwaethaf llawer o gamau a pholisi\u0308au llawn bwriadau da gan Lywodraeth Cymru, dangosodd ein hymchwil fod Cymru yn parhau i gael trafferth newid patrymau negyddol cynhenid oherwydd y lefelau cyrhaeddiad addysgol isel ymhlith pobl ifanc yn y system ofal.\""}, {"text_idx": "#000014", "text": "\"Fel pob plentyn arall, ni ddylai plant sy'n derbyn gofal oddef stigma ac agwedd negyddol. O ystyried i ba raddau yr ymgynghorwyd a\u0302 phobl ifanc yn ystod yr ymchwil, credwn y gallai'r adroddiad hwn ddenu sylw gweithwyr proffesiynol ledled y wlad.\""}, {"text_idx": "#000015", "text": "Dywedodd llefarydd bod Llywodraeth Cymru \"eisiau gweld pob plentyn, beth bynnag eu cefndir, yn cael pob cyfle posib i gyrraedd eu potensial yn llawn\"."}, {"text_idx": "#000016", "text": "Ychwanegodd: \"Mae'r ymchwil yn cadarnhau barn Llywodraeth Cymru bod gwaith da mewn rhannau o Gymru ond nad yw llawer o blant yn cael y lefel o gefnogaeth y maen nhw ei angen ac yn ei haeddu. Nid yw hyn yn ddigon da.\""}, {"text_idx": "#000024", "text": "Carchar yn 'agoriad llygad i anghyfiawnder'"}, {"text_idx": "#000027", "text": "Cwis: Cysylltiadau Cymru a Ffrainc"}, {"text_idx": "#000029", "text": "Pum munud gyda'r actores Nia Gandhi"}]